আন্তর্জাতিক ইসলামী বিশ্ববিদ্যালয় চট্টগ্রাম
ইন্টারন্যাশনাল ইসলামিক ইউনিভার্সিটি চিটাগাং বা আন্তর্জাতিক ইসলামী বিশ্ববিদ্যালয় চট্টগ্রাম (সংক্ষেপে আইআইইউসি) বাংলাদেশের সরকার কর্তৃক অনুমোদিত একটি বেসরকারি বিশ্ববিদ্যালয়। ২০০৪ সালে ইউজিসি চালিত একটি জরিপে এটি শীর্ষ ৯ টি বেসরকারি বিশ্ববিদ্যালয়ের তালিকায় স্থান লাভ করে। বর্তমানে বিশ্ববিদ্যালয়টি ৪৩০ জন শিক্ষক (৩১৭ জন পূর্ণকালীন) ও ১২০০০ জন ছাত্র ছাত্রী রয়েছে। সর্বমোট ৬০ একর আয়তনের ক্যাম্পাস নিয়ে গঠিত। এটি বাংলাদেশের বৃহত্তম বেসরকারি বিশ্ববিদ্যালয়গুলোর মধ্যে অন্যতম।